Το σύστημα πρέπει να είναι σε θέση να διακρίνει μεταξύ διαφορετικών μορφών πινακίδων κυκλοφορίας οχημάτων.
Το γνωστό ως σύστημα **FasTrak** στην Καλιφόρνια των Η.Π.Α. χρησιμοποιεί την τεχνολογία ANPR και ραδιοφωνικούς αναμεταδότες.
Η **αυτόματη αναγνώριση πινακίδας κυκλοφορίας οχήματος** (αγγλικά: *Automatic number-plate recognition*, **ANPR**) είναι μια τεχνολογία που χρησιμοποιεί την οπτική αναγνώριση χαρακτήρων στις εικόνες για να «διαβάσει» πινακίδες κυκλοφορίας οχημάτων και να καταγράψει δεδομένα σχετικά με τη θέση του οχήματος. Μπορεί να χρησιμοποιήσει υπάρχοντα κλειστά κυκλώματα τηλεόρασης, κάμερες διαχείρισης κυκλοφορίας ή κάμερες που έχουν σχεδιαστεί ειδικά για αυτό το έργο. Η τεχνολογία ANPR χρησιμοποιείται από τις αστυνομικές δυνάμεις σε ολόκληρο τον κόσμο με σκοπό την τήρηση του νόμου, καθώς επίσης και για να ελεγχθεί εάν ένα όχημα είναι καταχωρημένο και φέρει άδεια κυκλοφορίας. Επίσης, χρησιμοποιείται για την ηλεκτρονική είσπραξη διοδίων σε δρόμους με διόδια και ως μέθοδος για την καταγραφή των κινήσεων της κυκλοφορίας, για παράδειγμα από υπηρεσίες αυτοκινητοδρόμων.

Η αυτόματη αναγνώριση πινακίδων μπορεί να χρησιμοποιηθεί για να αποθηκεύσει τις εικόνες που λαμβάνονται από τις κάμερες, καθώς και το κείμενο από την πινακίδα, με ορισμένα συστήματα να έχουν και τη δυνατότητα αποθήκευσης φωτογραφίας του οδηγού. Τα συστήματα συνήθως χρησιμοποιούν υπέρυθρη ακτινοβολία που επιτρέπει στην κάμερα να λαμβάνει φωτογραφίες σε οποιαδήποτε στιγμή της ημέρας ή της νύχτας. Η τεχνολογία ANPR πρέπει να λαμβάνει υπ'όψιν τις παραλλαγές στις πινακίδες των οχημάτων από χώρα σε χώρα.

Οι ανησυχίες σχετικά με αυτά τα συστήματα επικεντρώνονται στην προστασία της ιδιωτικότητας λόγω της καταγραφής από την πολιτεία των κινήσεων των πολιτών, στην εσφαλμένη ταυτοποίηση, στα υψηλά ποσοστά σφάλματος, και στην αύξηση των κρατικών δαπανών. Οι επικριτές έχουν περιγράψει τέτοια συστήματα ως μια μορφή μαζικής παρακολούθησης.

Παραπομπές
----------

1. ↑  "Plate Recognition". PhotoCop.com.
2. ↑  Kwaśnicka, Halina; Wawrzyniak, Bartosz (2002), «License plate localization and recognition in camera pictures», *AI-METH 2002 – Artificial Intelligence Methods November 13–15* (Gliwice, Πολωνία), ανακτήθηκε στις 2014-01-13
3. ↑  «ANPR Tutorial». ANPR Tutorial. 11 Μαρτίου 2017. Αρχειοθετήθηκε από το πρωτότυπο στις 31 Μαρτίου 2017. Ανακτήθηκε στις 11 Μαρτίου 2017.
4. ↑  «Shan Du ; IntelliView Technol. Inc. Calgary, AB, Canada ; Ibrahim, M. ; Shehata, M. ; Badawy, Wael; Automatic License Plate Recognition (ALPR): A State-of-the-Art Review». IEEE. 11 Μαρτίου 2017. Ανακτήθηκε στις 11 Μαρτίου 2017.
5. ↑  «An introduction to ANPR». Cctv-information.co.uk. Ανακτήθηκε στις 11 Μαρτίου 2017.
6. ↑  «Canada: Privacy Commissioner Concerned Over License Plate Spying». Thenewspaper.com. 3 Ιουλίου 2007. Ανακτήθηκε στις 24 Ιανουαρίου 2012.
7. ↑  Lettice, John (24 March 2005). «No hiding place? UK number plate cameras go national». The Register. Αρχειοθετήθηκε από το πρωτότυπο στις 28 Μαρτίου 2005.. Ανακτήθηκε στις 28 Μαρτίου 2005.
8. ↑  Kade Crockford (10 Σεπτεμβρίου 2015). «Boston's License Plate Reader Database Was Online in Plain Text With No Password Protection». ACLU of Massachusetts. Αρχειοθετήθηκε από το πρωτότυπο στις 30 Αυγούστου 2017. Ανακτήθηκε στις 30 Μαΐου 2018.
9. ↑  «Automated License Plate Recognition Systems: Policy and Operational Guidance for Law Enforcement» (PDF). *U.S. Department of Justice, National Institute of Justice*. 2012. Αρχειοθετήθηκε από το πρωτότυπο (PDF) στις 13 Ιουλίου 2018. Ανακτήθηκε στις 31 Μαΐου 2018.
10. ↑  «ACLU raises privacy concerns about police technology tracking drivers - CNN.com». *CNN*. 18 Ιουλίου 2013. .